فاطمہ علی

فاطمہ علی  ایک پاکستانی نژاد امریکی باورچن (شیف) تھیں۔

فاطمہ کی پاکستان میں پیدائش ہوئی اور وہیں پرورش پائی، وہ پاکستان میں زیادہ عرصہ کراچی اور لاہور میں رہیں۔ وہ پاکستان کے سابق اٹارنی جنرل اشتر اوصاف علی کی بیٹی تھیں۔ انھوں نے کھانا بنانے کی تربیت اپنے والد، دادی اور خاندانی باورچی، قادر سے لی تھی۔ وہ 18 برس کی عمر میں ریاستہائے متحدہ امریکا چلی گئیں اور وہاں کلینری انسٹی ٹیوٹ آف امریکا میں داخلہ لیا۔

فاطمہ نے کلینری کیریئر کا آغاز نیو یارک سٹی میں واقع کیفے سینٹرو سے کیا۔ 2012ء میں انھوں نے فوڈ نیٹ ورک کے شو ”چوپڈ“ کا ایک ایپی سوڈ جیتا۔ انھوں نے نیو یارک میں اپنا کیریئر جاری رکھا اور میسیز اسٹیلا 34 کی نوجوان ترین ایگزیکٹو سوس شیف اور پھر لا فونڈا ڈیل سول کی ایگزیکٹو سوس شیف بن گئیں۔

2017ء میں فاطمہ نے ”ٹاپ شیف: کولوریڈو“ میں حصہ لیا۔ تاہم وہ نویں نمبر پر آئیں، ان کو پسند کیا گیا تھا۔ شو مکمل کرنے کے بعد فاطمہ کو بتایا گیا کہ وہ ہڈیوں کے کینسر میں مبتلا ہیں اور جنوری 2018ء میں ان کا علاج میموریل سلون کیٹرنگ کینسر سینٹر میں کیا گیا۔ کیموتھراپی کے بعد انھیں بتایا گیا کہ وہ اب کینسر سے نجات حاصل کر چکی ہیں۔ انھوں نے اپریل 2018ء میں پیبل بیچ فوڈ اینڈ وائن فیسٹیول میں عوام کے سامنے کھانا پکایا۔

اکتوبر 2018ء میں فاطمہ کا مرض واپس آگیا۔ بالآخر طویل عرصے تک کینسر سے مقابلہ کرنے کے بعد 29 سال کی عمر میں وہ 25 جنوری 2019ء کو وفات پا گئیں۔

 حوالہ جات 

زمرہ:1989ء کی پیدائشیں
زمرہ:2019ء کی وفیات
زمرہ:پاکستانی باورچی
زمرہ:لاہور کی کاروباری شخصیات
زمرہ:ریاستہائے متحدہ کو پاکستانی تارکین وطن
زمرہ:کراچی گرامر اسکول کے فضلا
زمرہ:کیلیفورنیا میں سرطان اموات
زمرہ:اکیسویں صدی کی امریکی خواتین
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کی امریکی مصنفات
زمرہ:اکیسویں صدی کی پاکستانی مصنفات
زمرہ:امریکی طباخ
زمرہ:خواتین باورچی
زمرہ:پاکستانی خواتین طباخ